ખરીફ પાક માટે બે ટકા જ્યારે રવિ પાક માટે પ્રીમિયમનો દર દોઢ ટકા રખાયો છે. તેમણે પ્રશ્ન કર્યો છે કે હવે મને કહો કે કોઈપણ ખેડૂત આ યોજનાના લાભથી વંચિત રહી જાય તો તેને નુકસાન થશે કે નહીં ? આ યોજના વિશે વધુ ને વધુ લોકો માહિતગાર થાય તેવું હું ઈચ્છું છું. વડાપ્રધાન મોદીએ ગઈ તા.૧૬મી જાન્યુ.એ શરૂ કરાયેલી ‘સ્ટાર્ટઅપ ઈન્ડિયા’નો પણ ઉલ્લેખ કર્યો હતો. તેમણે જણાવ્યું કે, તેનાથી યુવાનોમાં નવી ઊર્જાનો સંચાર થયો છે. તેમણે ઉમેર્યું કે અગાઉ એવી ખોટી માન્યતા હતી કે આ અભિયાન ઈન્ફર્મેશન ટેકનોલોજીના ક્ષેત્ર પુરતી જ મર્યાદિત છે.